Ozarbayjon prezidenti Tog‘li Qorabog‘ga tutash hududdagi qishloq qo‘lga kiritilganini ma’lum qildi

Ozarbayjon armiyasi Tog‘li Qorabog‘ga tutash hudud hisoblanuvchi Madagiz qishlog‘ini nazorati ostiga oldi. Bu haqda mamlakat prezidenti Ilhom Aliyev ma’lum qilgan.
“Bugun Ozarbayjon qo‘shini Madagizga mamlakat bayrog‘ini o‘rnatdi. Madagiz endi bizniki”, — deb yozgan Aliyev Twitter’da.
Tog‘li Qorabog‘dagi ikki davlat, ya’ni Armaniston hamda Ozarbayjonning keng miqyosdagi harbiy harakatlari 27-sentabrdan buyon davom etmoqda. Nizoga nima sabab bo‘lgani ma’lum emas, Ozarbayjon ham Armaniston ham bir-birini provakatsiya qilganlikda ayblamoqda.
Aliyevning bayonotigacha ikkala davlat vakillari tomonidan muayyan hududning egallab olingani borasida xabarlar berilmagandi.